«Նախ ուրախ եմ ընդունել Ռուսաստանի նախագահին ու պատվիրակությանը եւ մեկ անգամ եւս քննարկել մեր երկկողմ հարաբերություններում ստեղծված իրավիճակը։ Կուզենայի ընդգծել, որ շատ բարեկամական եւ կառուցողական տրամադրություն էր մեր հանդիպման եւ բանակցությունների ընթացքում։ Երկկողմ հարաբերությունների ողջ կտրվածքում ամենադժվարը քննարկումների ժամանակային սահմանների մեջ տեղավորվելն է եւ ավելի շատ ժամանակ անհրաժեշտ եղավ։ Բայց դա խոսում է այն մասին, որ առկա է համագործակցության լուրջ ներուժ մեր քաղաքական, տնտեսական հարաբերություններում, որ ակտիվացել են վերջին 2-3 տարում, ինչպես նաեւ ռազմատեխնիկական համագործակցության մեջ։